20.2.2023
MT
Il-Ġurnal Uffiċjali tal-Unjoni Ewropea
L 51/81
(15)
Minkejja dan, f’Ottubru 2022, il-kumpanija infurmat lill-Kummissjoni li l-immuntar ta’ roti konvenzjonali kien għadu ma bediex, allegatament minħabba nuqqas ta’ provvista ta’ komponenti tar-roti.
Madankollu, minflokhom, Sangal assemblat roti elettriċi.
Sangal affermat ukoll li se tibda l-immuntar ta’ roti konvenzjonali sas-sena 2022 attwali.
(16)
Il-Kummissjoni tinnota li skont ir-Regolament ta’ eżenzjoni, waħda mill-kundizzjonijiet biex wieħed jibbenefika mill-awtorizzazzjoni ta’ eżenzjoni hija li l-assemblaturi jridu jużaw il-partijiet tar-roti mixtrija b’eżenzjoni biex jarmaw roti konvenzjonali.
Barra minn hekk, l-assemblaturi ibridi (jiġifieri l-assemblaturi kemm tar-roti konvenzjonali kif ukoll tar-roti elettriċi) jistgħu jibbenefikaw ukoll mill-użu tal-awtorizzazzjoni ta’ eżenzjoni.
Madankollu, il-partijiet li jassemblaw ir-roti elettriċi esklużivament ma jistgħux jibbenefikaw mill-awtorizzazzjoni ta’ eżenzjoni mogħtija skont ir-Regolament ta’ eżenzjoni.
Dawn il-partijiet jenħtieġ li joperaw taħt awtorizzazzjoni għall-użu aħħari ad hoc li tingħata skont il-leġiżlazzjoni doganali tal-Unjoni, dment li jissodisfaw il-kundizzjonijiet biex jibbenefikaw minnha.
(17)
Fid-dawl ta’ dan, Sangal ma jistax jitqies bħala assemblatur ibridu.
Il-Kummissjoni tat żmien raġonevoli lillkumpanija biex terġa’ tibda l-assemblaġġ ta’ roti konvenzjonali u naqset milli tagħmel dan.
Għaldaqstant, it-talba għal bidla fir-referenzi kif imsemmijin fil-premessi (8) u (9) jenħtieġ li tiġi miċħuda.
(18)
Barra minn hekk, Sangal ma għadhiex tikkonforma mar-rekwiżiti tal-awtorizzazzjoni ta’ eżenzjoni mogħtija skont ir-Regolament ta’ eżenzjoni.
Għaldaqstant, l-awtorizzazzjoni ta’ eżenzjoni għal Sangal, imsemmija fil-premessa (8), jenħtieġ li tiġi rtirata.
It-talba għal bidla tal-isem imsemmija fil-premessa (9) għaldaqstant taqa’.
(19)
Fid-9 ta’ Diċembru 2022 intbagħtet lil Sangal id-divulgazzjoni tal-konstatazzjonijiet ta’ hawn fuq li abbażi tagħhom kien maħsub li tiġi proposta l-adozzjoni ta’ Deċiżjoni ta’ Implimentazzjoni tal-Kummissjoni li tirrifjuta t-talba għallbidla fir-referenzi u li tirtira l-awtorizzazzjoni ta’ eżenzjoni.
(20)
Wara d-divulgazzjoni, fid-19 ta’ Diċembru 2022 Sangal ikkonfermat li matul dawn l-aħħar erba’ snin l-assemblaġġ ta’ roti konvenzjonali qatt ma beda.
Il-kumpanija invokat iċ-ċirkostanzi eċċezzjonali tas-suq, bħalma huma ż-żieda sostanzjali fid-domanda għar-roti elettriċi, filwaqt li fl-istess ħin kien hemm żieda sinifikanti fl-ispiża tat-trasport tal-merkanzija flimkien maż-żmien meħtieġ twil għall-konsenja tal-partijiet, filwaqt li l-kumpanija kienet għadha filfażi tal-bidu u qed tagħmel it-telf.
(21)
Madankollu, il-Kummissjoni nnotat li ż-żieda fid-domanda għar-roti elettriċi mhijiex rilevanti f’din il-valutazzjoni.
Barra minn hekk, ma ġiet ippreżentata l-ebda evidenza minn Sangal fir-rigward taċ-ċirkostanzi eċċezzjonali invokati, bħaż-żmien meħtieġ twil għall-konsenja tal-partijiet.
Għall-kuntrarju, il-Kummissjoni nnotat li skont ir-rapport tal-Bażi tad-Data Ewropea 14(6), il-volum tal-komponenti tar-roti mixtrija minn Sangal żdied b’mod sinifikanti matul l-aħħar erba’ snin u saħansitra rdoppja fl-2022.
(22)
Barra minn hekk, Sangal sostniet li se tkun fil-proċess li tiffinalizza ordni ta’ xiri ma’ kumpanija relatata li, jekk tiġi kkonfermata, twassal għall-assemblaġġ ta’ madwar 4 000 rota konvenzjonali li għandhom jiġu kkunsinjati matul l-2023.
Għaldaqstant, Sangal talbet lill-Kummissjoni biex tagħti aktar żmien biex tipprova li l-kumpanija tista’ titqies bħala assemblatur ibridu.
(23)
Il-Kummissjoni nnotat li skont l-attivitajiet attwali ta’ assemblaġġ ta’ Sangal, il-kumpanija ma tistax titqies bħala assemblatur ibridu.
Barra minn hekk, il-fatt li Sangal se tinnegozja ordni ta’ produzzjoni għal roti konvenzjonali filfutur ma jaffettwax l-attività attwali tagħha, li hija s-suġġett ta’ dan l-eżami.
Fil-fatt, jekk l-attività futura ta’ assemblaġġ ta’ roti konvenzjonali tiġi kkonfermata, din ikollha biss effett prospettiv fuq il-prestazzjoni talkumpanija.
(24)
Barra minn hekk, il-Kummissjoni nnotat li din id-Deċiżjoni ta’ Implimentazzjoni ma tipprekludix lil Sangal milli tressaq talba ġdida għal awtorizzazzjoni ta’ eżenzjoni fil-futur, skont il-kundizzjonijiet stabbiliti fl-Artikoli 4 u 5 tarRegolament ta’ eżenzjoni.
(25)
Għal dan ta’ hawn fuq, il-konstatazzjonijiet tal-eżami tat-talba kif imsemmi fil-premessa (18) huma kkonfermati, u t-talba ta’ Sangal ġiet miċħuda,